08/04/2022 | Administración LocalMunicipal
Vilasantar
Bases xerais polas que se rexerán os procesos selectivos que convoque o Concello de Vilasantar para a selección de persoal laboral fixo para a oferta de emprego público do ano 2021, para a estabilización do emprego temporal

As presentes bases regulan os aspectos comúns aos procesos selectivos que convoque o concello de Vilasantar para a selección do persoal laboral fixo, para a estabilización do emprego temporal, dentro do marco xeral de execución da oferta de Emprego Público do ano 2021, de conformidade co disposto no artigo 70 do Texto Refundido da Lei 7/2007, do Estatuto Básico do Empregado Público, aprobado por Real Decreto Lexislativo 5/2015, de 30 outubro. A oferta de emprego público de 2021 do Concello de Vilasantar, para a estabilización do emprego temporal do Concello de Vilasantar, a que se fai referencia foi aprobada por Resolución da alcaldía número 2021/G003/000320, do 15 de decembro de 2021, publicada no Boletín Oficial da Provincia nº 244, do día 22 de decembro de 2021, e no Diario Oficial de Galicia nº 244, do día 22 de decembro de 2021, e modificada por Resolución da alcaldía nº 2022/G003/000070. As especificidades de cada proceso selectivo serán obxecto de regulación nas bases específicas que se aprobarán para rexer cada convocatoria. Estes procesos selectivos para a estabilización do emprego temporal do Concello de Vilasantar, rexeranse polo establecido nestas bases xerais e nas correspondentes bases específicas e convocatorias. Será de aplicación a Lei 20/2021, de 28 de decembro, de medidas urxentes para a redución da temporalidade no emprego público. Requisitos xerais: para ser admitidos á realización das probas selectivas os/as aspirantes deberán reunir os seguintes requisitos: - Ter a nacionalidade española ou cumprir os requisitos establecidos no artigo 57 de Texto Refundido da Lei do Estatuto Básico do Empregado Público aprobado por Real Decreto Lexislativo 5/2015 de 30 de outubro, no suposto de acceso ao emprego público de nacionais doutros estados. - Posuír as capacidades e aptitudes físicas e psíquicas que sexan necesarias para o desemprego das correspondentes funcións ou tarefas. - Ter cumpridos dezaseis anos e non exceder, no seu caso, a idade máxima de xubilación forzosa, agás que a normativa específica determine unha diferente. - Non ter sido separado/a mediante expediente disciplinario do servizo de calquera das administración publicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso de persoal laboral, que non fose separado/a. No caso de ser nacional doutro Estado non atoparse inhabilitado/a. No caso de ser nacional doutro Estado, non atoparse inhabilitado/a ou en situación equivalente nin ter sido sometido/a sanción disciplinaria ou equivalente que impida, no seu Estado, nos mesmos termos o acceso ao emprego público. - Posuír a titulación que se requira nas bases específicas que rexan en cada convocatoria. No caso de titulacións obtidas no estranxeiro deberase estar en posesión da correspondente convalidación ou da credencial que acredite, no seu caso a homologación. - Outros requisitos que, non seu caso, poidan esixirse nas correspondentes bases específicas. Os/ as aspirantes deberán reunir os requisitos establecidos nestas bases na data de finalización do prazo de presentación de solicitudes e mantelos durante todo o proceso selectivo. As solicitudes deberán cumprimentarse no modelo oficial, que será facilitado gratuitamente nas Oficinas do Rexistro do Concello de Vilasantar. Dita solicitude poderá obterse tamén a través da Internet, na Sede Electrónica do Concello de Vilasantar (www.vilasantar. gal). Os méritos que en cada proceso selectivo establezan as bases específicas alegaranse na solicitude ou no modelo normalizado establecido ao efecto polo Concello de Vilasantar. Os/as aspirantes deberán aportar xunto á solicitude fotocopia dos documentos acreditativos dos méritos alegados. Non será necesaria a compulsa dos documentos que se presenten fotocopiados, bastando a declaración responsable do/a interesado/a sobre a autenticidade dos mesmos, así como dos datos que figuran na instancia, sen prexuízo de que, en calquera momento, o Tribunal Cualificador ou os órganos competentes do Concello de Vilasantar poidan requirir os/as aspirantes que acrediten a veracidade das circunstancias e documentos aportados e que foran obxecto de valoración. A valoración dos méritos relativos a experiencia laboral acreditaranse con contrato de traballo e informe de vida laboral, e unha certificación da corporación ou administración onde se acredite o posto ocupado e o tempo traballado, data de inicio e data de finalización, con especificación do tempo traballado de forma ininterrompida. A data límite para a alegación dos méritos e a presentación dos documentos relativos aos mesmos será a de finalización do prazo de presentación de solicitudes. En ningún caso se valoraran méritos non alegados na solicitude ou non acreditados documentalmente no prazo, ou que a xuízo do Tribunal non estean suficientemente acreditados. A non acreditación ou acreditación insuficiente dos méritos determinará que estes non serán tidos en conta polo Tribunal, nin se valorarán aínda que se acrediten fora do prazo de presentación de instancias xa que non poderá emendarse. Tampouco se requirirá aos interesados para que os acrediten. Coa presentación de instancias para participar no proceso selectivo entenderase que as persoas interesadas aceptan e acatan todas e cada unha das puntualizacións das bases reguladoras. O prazo de presentación de solicitudes será o que se estableza en cada convocatoria. A non presentación da solicitude en tempo e forma suporá a inadmisión dos/as aspirantes ao proceso selectivo. O impreso da solicitude coa súa copia, debidamente cumprimentado, poderá presentarse: - Nas Oficinas de Rexistro do Concello de Vilasantar. - En calquera dos lugares e formas establecidas no artigo 16 da Lei 39/2015, de 1 de outubro, do procedemento administrativo común das administracións públicas. No caso de que se opte por presentar a solicitude ante unha oficina de Correos, farase en sobre aberto, para que a mesma sexa datada e selada polo funcionario de Correos antes de ser certificada. As solicitudes presentadas por este medio deben de ser comunicadas ao fax (981 778 166) durante o mesmo prazo que o de presentación de instancias. Tamén serán presentados os xustificantes de rexistro por fax dentro do prazo de presentación de instancias, no caso de presentalas noutras administracións públicas. En caso de non realizar esta comunicación vía fax dentro do prazo de presentación de instancias quedarán excluídos/as do procedemento de selección. - Tamén poderán presentarse de maneira telemática a través da Sede Electrónica do Concello de Vilasantar. (sede. vilasantar. gal). Os aspirantes con grao de discapacidade igual ou superior ao 33% poderán solicitar na instancia as adaptacións e os axustes razoables de tempo e medios das probas do proceso selectivo, a fin de asegurar a súa participación en condicións de igualdade. Xunto coa solicitude deberá achegarse o ditame médico facultativo emitido polo órgano técnico de cualificación de grao de discapacidade, acreditando: As deficiencias permanentes que deron orixe ao grao de discapacidade recoñecido, a efectos de que o tribunal poida valorar a procedencia ou non da concepción da adaptación solicitada. Que o/a aspirante posúe as capacidades e aptitudes físicas e psíquicas que sexan necesarias para o desempeño dos correspondentes funcións ou tarefas propias da praza á que oposita. Os datos persoais recollidos na solicitude de admisión serán tratados coa única finalidade de xestión das probas selectivas e as comunicacións necesarias para tal fin; o nome, apelidos e número do documento de identidade se publicará na forma que determina a disposición adicional sétima da Lei Orgánica 3/2018, de 5 de decembro, Protección de Datos Persoais e garantía dos dereitos dixitais. Rematado o prazo de presentación de solicitudes, a alcaldía ditará resolución no prazo de tres días seguintes a aquel no que remate o prazo de presentación de instancias aprobando a lista provisional de admitidos/as e excluídos/as, indicando a causa da exclusión. A referida resolución será publicada no taboleiro de anuncios e na web do concello(www.vilasantar. gal), e no Boletin Oficial da Provincia da Coruña, outorgando, no seu caso, un prazo de 2 días hábiles para que os excluídos/as emenden as deficiencias sinaladas. Rematado o prazo de emendas, e resoltas as reclamacións existentes, o alcalde ditará resolución pola que se aprobe a lista definitiva de admitidos/as e publicarase no taboleiro de anuncios e na páxina web do Concello (www.vilasantar. gal), e tamén no Boletín Oficial da Provincia da Coruña. No caso de non ter defectos que emendar, a lista provisional será considerada a tódolos efectos definitiva. Por Resolución da alcaldía determinarase a composición do tribunal de selección e o día, lugar e hora de reunión aos efectos de valoración dos méritos alegados polos/as aspirantes. A comisión seleccionadora, cuxa composición deberá cumprir co establecido no artigo 60 do TREBEP e 59 da Lei 2/2015, do 29 de abril, do emprego público de Galicia, estará composto polo seguintes membros: - Presidente: Un/unha funcionario/a ou persoal laboral; Suplente: un/unha funcionario/a ou persoal laboral, designado pola alcaldía ou órgano competente entre o persoal da propia Corporación ou persoal doutras administracións públicas de nivel igual ou superior a praza ou prazas que se oferten. - Tres funcionarios ou persoal laboral designados pola Alcaldía; suplentes: Un/unha funcionario/a persoal laboral. - Secretario/a: un/unha funcionario/a ou persoal laboral; suplente: un/unha funcionario/a ou persoal laboral. Os Tribunais cualificadores que deben xulgar o procesos selectivos serán nomeados polo órgano competente xunto coa lista definitiva de aspirantes seleccionados. Non poderán formar parte dos Tribunais o persoal ou designación política, os/as funcionarios/as interinos e o persoal eventual. Tampouco poderá formar parte dos órganos de selección aqueles/as funcionarios/as que realizasen tarefas de preparación de aspirantes a probas selectivas nos cinco anos anteriores á publicación da correspondente convocatoria. Todos os membros dos Tribunais deberán posuír titulación de igual nivel ou superior á exixida para o acceso as prazas convocadas. A pertenza aos Tribunais será sempre o titulo individual, non podendo ostentarse esta en representación ou por conta de ninguén. O tribunal poderá contar, para todos ou algunhas das probas, coa colaboración de asesores técnicos, con voz e sen voto, que deberán limitarse ao exercicio da súa especialidade técnica, e cuxo réxime de retribucións determinarse na resolución que acorde a súa designación. Así mesmo, poderá contar cun colaborador administrativo, con voz e sen voto, asimilado o Vogal os exclusivos efectos das súa retribución. Os membros do tribunal deberán absterse de formar parte do mesmo e do intervir cando concorran as circunstancias previstas non art.23e 24 da Lei 40/2015, do 1 de outubro, de réxime xurídico co sector público, notificándoo a autoridade convócante, e de conformidade co disposto no artigo 13 do Real Decreto 364/1995, do 10 de marzo, calquera aspirante poderá recusalos, cando concorran algunha das referidas circunstancias. O tribunal só poderá actuar validamente coa asistencia, en todo caso, do Presidente, dos Vogais e do secretario, titulares ou suplentes, indistintamente. Correspondéralle dilucidar as cuestión plantexadas durante o desenvolvemento do proceso selectivo, velar polo bo desenvolvemento do mesmo, cualificar as probas establecidas e aplicar os baremos correspondentes. A actuación do tribunal axustarase estritamente as bases da convocatoria. Porén, o Tribunal resolverá as dúbidas que xurdan da súa aplicación e poderá tomar os acordos que correspondan para aqueles supostos non previstos nas bases facultándolles estas para elo. As resolucións do Tribunal vinculan á Administración sen prexuízo de que esta, no seu caso, poida proceder á súa revisión conforme o previsto nos artigos 106 e seguintes da Lei 39/2015 e artigo 14 de R. D.364/1995, de 10 de marzo, polo que se aproba o regulamento xeral de ingreso do persoal ao servizo da administración Xeral do Estado e de provisión de postos de traballo e promoción profesional dos funcionarios civís da administración Xeral do Estado. Durante o desenvolvemento das probas selectivas os Tribunais resolverán todas as dúbidas que puidesen xurdir na aplicación das bases da convocatoria, e adoptarán os acordos que garantan a boa orde de proceso no non previsto expresamente por aquelas. Os tribunais poderán requirir aos/as aspirantes, en calquera momento do proceso, a documentación acreditativa dos requisitos esixidos na convocatoria. Os procesos de selección realizarase a través do sistema de concurso, que consistirá unicamente na valoración dos méritos. Concluída a valoración dos méritos do proceso de concurso, o Tribunal fará pública, no Taboleiro de Edictos do Concello de Vilasantar e na páxina Web municipal a puntuación total dos méritos valorados de cada aspirante. No prazo de dous días hábiles, contar dende o día seguinte a aquel en que se fixase pública a valoración do concurso de méritos, o/a aspirante con maior puntuación deberá achegar a seguinte documentación: - Fotocopia e orixinal do DNI, pasaporte ou calquera outro documento acreditativo da nacionalidade en vigor. No caso de aspirantes que concorresen as probas selectivas por tratarse de cónxuxes ou descendentes do cónxuxe, de españois ou nacionais de países membros da Unión Europea deberán presentar os documentos expedidos polas autoridades competentes que acrediten o vínculo de parentesco e unha declaración xurada ou promesa do español ou do nacional da Unión Europea co que existe este vínculo, de que non está separada de dereito do seu cónxuxe, e no seu caso, do feito de que o aspirante vive as súas expensas ou está a seu cargo. - Fotocopia e orixinal do título esixido nas bases específicas, ou certificación académica que acredite realizar e aprobar os estudos completos necesarios para a expedición do mesmo. No caso de titulacións obtidas no estranxeiro deberase achegar a documentación acreditativa da súa homologación ou convalidación. - Declaración responsable de non ser separado mediante expediente disciplinarios do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para o desempeño de funcións públicas por resolución xudicial para o acceso á escala, subescala, clase e categoría de funcionario no que fose separado ou inhabilitado. Os nacionais doutros Estados deberán acreditar igualmente non atoparse inhabilitados ou en situación equivalente, nin ser sometidos a sanción disciplinaria ou equivalente que impida, no seu Estado, non mesmos termos, o acceso a función pública. - Documentación acreditativa dos restantes requisitos que, no seu caso, puidesen esixirse en cada base específica. Concluído o proceso selectivo que o superase e achegue a documentación acreditativa do cumprimento dos requisitos esixidos na convocatoria, serán nomeados/as persoal laboral fixo, segundo as convocatorias de que se trate, polo titular do órgano competente, no prazo máximo de dous meses e publicarase no Boletín Oficial da Provincia da Coruña. A publicación de todos os actos e acordos que se diten en desenvolvemento da cada proceso selectivo, realizarase mediante a súa inserción no Taboleiro de Edictos do Concello de Vilasantar, sen prexuízo da publicidade que se dará aos devanditos actos e efectos informativos na páxina Web municipal. A publicación non Taboleiro de Edictos do Concello será vinculante a efectos das convocatorias, así como a que determine o inicio do cómputo de calquera dos prazos que estean establecidos e sexan de aplicación segundo as bases. Aos/as aspirantes poderán dirixir ao órgano competente as comunicacións sobre incidencias relativas á actuación do Tribunal, así como as reclamacións, queixas, peticións ou suxestións sobre o proceso selectivo do Tribunal, así como as reclamacións, queixas, peticións ou suxestións sobre o proceso selectivo. A publicidade dos distintos actos derivados deste proceso selectivo, así como as comunicacións a que dese lugar, realizaranse ademais de pola publicación no Taboleiro de Edictos do Concello, na páxina Web municipal, ser prexuízo de calquera outro medio de difusión que se considere oportuno. A orde de relación dos /as aspirantes que superen o proceso selectivo efectuarase de acordo coa puntuación obtida, non podendo superar o proceso selectivo un número superior ao de prazas convocadas. O tribunal poderá declarar desertas aquelas prazas obxecto da presente convocatoria que non resultes cubertas á súa finalización, por non superar o proceso selectivo o número suficiente de aspirantes ao non presentarse candidatos/as. Vilasantar, 30 de marzo de 2022 O alcalde Fernando Peréz Fernández